EkBass/fiwiki-20250220-pages-articles huggingface dataset:
Laura Pellikka

Laura Pellikka (s. 9. marraskuuta 1983 Espoo) on suomalainen taidoka, joka edusti vuoteen 2016 saakka helsinkiläistä Yliopiston Taidoa. Nykyään hän edustaa Nummelan Kumakai ry:tä. Pellikka aloitti taidouransa vuonna 2005 ja hän on vyöarvoltaan 4. dan renshi. Vuosi Arvokilpailumenestys 2006 tenkai (suunniteltu näytösottelu) SM-hopea 2009 jissen (ottelu) SM-hopea dantai jissen (joukkueottelu) SM-kulta tenkai SM-hopea 2010 jissen (ottelu) SM-kulta hokei (liikesarja) SM-kulta dantai hokei (joukkueliikesarja) SM-kulta dantai jissen (joukkueottelu) SM-kulta 2011 hokei (liikesarja) SM-pronssi jissen (ottelu) SM-kulta dantai hokei (joukkueliikesarja) SM-hopea dantai jissen (joukkueottelu) SM-hopea jissen (ottelu) EM-pronssi dantai jissen (joukkueottelu) EM-kulta 2012 dantai jissen (joukkueottelu) SM- kulta hokei (liikesarja) SM-kulta 2013 joukkue hokei (liikesarja) MM-hopea tenkai (suunniteltu näytösottelu) MM-hopea joukkueottelu MM-hopea jissen (ottelu) MM 4.sija hokei (liikesarja) SM-kulta jissen (ottelu) SM-hopea tenkai (suunniteltu näytösottelu) SM-hopea dantai jissen (joukkueottelu) SM-kulta 2014 Hokei (liikesarja) SM-kulta Jissen (ottelu) SM-pronssi Joukkue hokei (liikesarja) SM-kulta Joukkueottelu SM-kulta 2015 Hokei (liikesarja) EM-kulta Jissen (Ottelu) EM-kulta Tenkai (suunniteltu näytösottelu) EM-kulta Joukkue hokei (liikesarja) EM-kulta Joukkueottelu EM- kulta Hokei (liikesarja) SM-hopea Joukkue Hokei (liikesarja) SM-kulta Joukkueottelu SM-kulta 2016 Joukkueliikesarja SM-hopeaa Joukkueottelu SM- kultaa Hokei (liikesarja) SM-pronssia Jissen (ottelu) SM-pronssia 2017 Hokei (liikesarja) SM-kulta Joukkuehokei (liikesarja) SM-kulta Tenkai (ennalta suunniteltu näytösottelu) SM-kulta Joukkueottelu SM-kulta Hokei (liikesarja) MM-hopea Jissen (ottelu) MM-pronssi Joukkuetottelu MM-hopea Tenkai MM-pronssi == Lähteet == * Suomen Taidoliitto Luokka:Suomalaiset budokat Luokka:Vuonna 1983 syntyneet Luokka:Elävät henkilöt Luokka:Suomalaiset taidokat
Puristin

Puristin voi tarkoittaa seuraavia asioita: * Jätepuristin * Puuntyöstössä käytettävä puristin * Kirurgiassa käytettävä puristin eli klipsi * Valmistustekniikkassa käytettävä särmäyspuristin
Liimapuristin

Liimapuristin, arkisemmin vinka, on työkalu, jolla voi puristaa yhteen esimerkiksi kaksi liimattavaa osaa, joiden välissä on liimaa. Tarvittava puristusaika voi olla melko lyhytkin, liimasta riippuen, esim. 30 min, jonka jälkeen rakenne ei lujitu, vaikka puristamista jatkettaisiin. Puristimilla voi liimata isompiakin rakenteita mutta tällöin käytetään useampia puristimia. Pikapuristimessa puristus voidaan tehdä nopeammin mutta perinteisellä puristimella voidaan puristaa tiukempaan. ==Katso myös== *Ruuvipuristin *Liimapuu ==Lähteet== Luokka:Työkalut
Pro bono

Pro bono (pidempi muoto Pro bono publico) on latinankielinen lauseke, joka on käännettynä ”yleisen hyvän vuoksi” tai ”hyväntekeväisyydestä”. Erityisesti Pohjois-Amerikassa fraasia käytetään oikeudellisesta avusta, jota annetaan maksutta yleensä varattomille asiakkaille. == Katso myös == *Vapaaehtoistyö == Lähteet == Luokka:Latinankieliset fraasit Luokka:Oikeustiede Luokka:Seulonnan keskeiset artikkelit
People’s Choice

People’s Choice tai The People’s Choice voi tarkoittaa ainakin seuraavia: * People’s Choice Awards, yhdysvaltalainen populaarikulttuuriin keskittynyt palkintogaala * The People’s Choice, yhdysvaltalainen 1970-luvun funkyhtye * The People’s Choice Music, kokeellinen musiikkialbumi vuodelta 1997 * The People’s Choice, Nomeansno-yhtyeen kokoelma-albumi vuodelta 2004 * People’s Choice, Sledgeback-yhtyeen esikoisalbumi vuodelta 2004.
Suojalasit

Suojalasit, ovat yleisnimitys joukolle henkilökohtaisia suojaimia, joiden pääasiallisin käyttötarkoitus on suojella silmiä ulkoisilta vaurioilta: * Mekaaniset (pöly, kiven iskemät, kipinät) * Kemialliset (kemikaaliroiskeet, kaasut) * Säteily Hyvät suojalasit istuvat hyvin – myös silmälasien kanssa ja ovat käyttäjälleen mukavat (kevyet, pehmustetut, säädettävät, jne.); tarjoavat tilanteeseen nähden riittävän suojan myös epäsuorilta vaaroilta (peittävät silmät kasvoihin asti); eivät huurru eivätkä naarmutu helposti, rajoita näkökenttää taikka aiheuta heijastumia / häikäistymisvaaraa. Nykyään suojalaseja saa monia eri malleja ja erivärisinä, joitain malleja myös käyttäjän omilla vahvuuksilla valmistettuna. Valtaosa kaupoissa myytävistä suojalaseista on valmistettu polykarbonaatista, joka estää tehokkaasti myös ultraviolettisäteilyä.Temrex – suojalasit == Katso myös == * Aurinkolasit * Suojakäsine ==Lähteet== == Aiheesta muualla == Luokka:Suojavarustus Luokka:Silmälasit
Pokka (täsmennyssivu)

Pokka voi tarkoittaa ainakin seuraavia: * Pokka, pokeriin pohjautuvat korttipelit, kuten räsypokka * Pokka, pokerinaama, kasvojen ilmeettömyys naurun kohdatessa (liittyy edelliseen) * Pokka, kylä Kittilässä ===Sukunimenä=== *Ari Pokka (s. 1960), Cygnaeus-lukion rehtori *Hannele Pokka (s. 1952), suomalainen poliitikko (Keskusta) ja virkamies *Ville Pokka (s. 1994), suomalainen jääkiekkoilija ja olympiavoittaja
The Easybeats

The Easybeats oli vuonna 1964 perustettu australialainen rockyhtye. The Easybeats hajosi vuonna 1969 huumeiden ja Vanda-Young-tiimin takia. Kaikki viisi perustajajäsentä olivat perheistä, jotka olivat muuttaneet Australiaan Euroopasta: laulaja Stevie Wright (1947–2015)Sweeting, Adam: Stevie Wright obituary, Singer with the Australian band the Easybeats, best known for their worldwide 1966 hit Friday on My Mind, The Guardian 31.12.2015. Viitattu 5.6.2016. ja rumpali Gordon ”Snowy” Fleet olivat Englannista, komppikitaristi George Young oli kotoisin Skotlannista, kitaristi Harry Vanda ja basisti Dick Diamonde olivat Alankomaista. Yhtyeen tunnetuin hitti oli ”Friday on My Mind” (1966), jonka Hector levytti suomeksi nimellä ”Perjantai on mielessäin” (1974). Muita hittejä olivat ”For My Woman”, ”Good Times” ja ”She’s So Fine”. ==Historia== Yhtye perustettiin Villawoodin siirtolaishostellissa (Nykyään Villawoodin vankila), jossa yhtyeen jäsenten perheet viettivät ensimmäiset vuodet Australiassa 1960-luvun alusta puoliväliin. ==Diskografia== ===Studioalbumit=== * Easy (1965) * It’s 2 Easy (1966) * Volume 3 (1966) * Good Friday / Friday on My Mind (1967) * Vigil / Falling Off the Edge of the World (1968) * Friends (1969) ==Lähteet== ==Aiheesta muualla== Luokka:1960-luvun yhtyeet ja sooloartistit Luokka:Australialaiset rockyhtyeet
Reclaiming

Reclaiming on kansainvälinen uuspakanallinen liike, joka korostaa yhteiskunnallista ja ekologista vastuuta sekä tasa-arvokysymyksiä. Sitä edeltäneen järjestön Reclaiming Collectiven perustivat kaksi juutalaistaustaista uuspakanallista naista Starhawk (synt. Miriam Simos) ja Diane Baker vuonna 1980 tarkoituksenaan tutkia ja kehittää feministisiä ja uuspakanallisia emansipatorisia rituaaleja. Nykyisin Reclaiming-liikkeellä on pari tusinaa kommuunia ympäri Yhdysvaltoja, Kanadaa, Eurooppaa ja Australiaa. Reclaiming järjestää viikon mittaisia ”Witch Camps” -nimellä tunnettuja kursseja, joilla opetetaan perusasioita muun muassa magiikasta ja rituaaleista. Suomessa rekisteröitiin Reclaiming Finland ry vuonna 2007. == Lähteet == == Aiheesta muualla == * Kotisivut * Witch Camp WebSite Luokka:Uuspakanalliset järjestöt Luokka:Kansainväliset järjestöt Luokka:Jumalatar-liike
Instrumentaalirock

Instrumentaalirock on rock-musiikkia, jossa ei ole laulua. Instrumentaalirock oli suosituimmillaan 1950-luvun puolestavälistä 1960-luvun puoleenväliin. 1950-luvun esimerkkejä levyinä ovat The Champsin "Tequila", Duane Eddyn "Rebel Rouser" ja Link Wrayn "Rumble". 1960-luvulla tunnetuin instrumentaaliyhtye oli Cliff Richardin The Shadows, jonka tekemää musiikkia kutsuttiin Suomessa rautalangaksi. Sitä edusti muun muassa The Sounds, joka oli tunnettu levytyksestään "Emma". Luokka:Rockin tyylilajit
Pokka

Pokka on kylä Kittilän kunnassa, Suomen Lapissa. Kylä sijaitsee Kittilän ja Inarin välisen seututien 955 varrella Kitisen kohdalla. Kylän lähistöllä sijaitsee Puolustusvoimien valtakunnallinen Hukkakeron massaräjäytysalue. Pokka on tunnettu myös matkailusta. Sen tunnetuin nähtävyys on noin 11 kilometrin päässä kylästä sijaitseva Taatsin seita, joka on tunnettu saamelaisten uhrauspaikka. Pokan Kyläyhdistys ry on kylässä toimiva kylän kehittämiseen tähtäävä yhdistys. Noin kolme kilometriä kylän kaakkoispuolella sijaitsee pieni lentokenttä. 28\. tammikuuta 1999 Pokassa mitattiin Suomen historian matalin lämpötila, −51,5°C. Pokan käytöstä poistetulla mittausasemalla mitattiin peräti -56,5°C, mutta tätä lukemaa ei hyväksytty viralliseksi ennätykseksi. Pokassa asuu vakituisesti nykyään kahdeksan ihmistä. ==Lähteet== Luokka:Kittilän kylät
Magnetostaattinen kaiutin

Magnetostaattinen kaiutin on sähköstaattisen kaiuttimen tyyppinen kaiutin mutta siinä ei käytetä korkeita jännitteitä. Kalvon liike perustuu magnetismiin mutta perinteisestä kaiutinelementistä poiketen, sähkömagneettina toimiva johdin kiertää kauttaaltaan tasomaisessa rakenteessa. Samoin, tasomainen rakenne on miltei täynnä magneetteja. Magnetostaattinen kaiutin on rakenteeltaan yleensä levymäinen, kapea ja korkeahko dipolikaiutin. Sitä muistuttavat äänenlaadultaan sähköstaattiset paneelikaiuttimet. Dipolikaiuttimen etuna on, että kuuntelutila ei väritä ääntä kovin paljoa kaiuttimen suuren suuntaavuuden takia. Haittapuolena on se että dynamiikkaa kadotetaan sitä enemmän, mitä matalampaa taajuutta soitetaan, mutta jakosuotimella asiaa voi auttaa. Siksi rakenteeseen on toisinaan yhdistetty subwoofer tai bassokaiutin, jotta matalat taajuudet toistuvat paremmin. Impedanssiltaan magnetostaattinen kaiutin voi olla pieni joten vahvistimen on suotavaa kyetä ohjaamaan matalaa impedanssia. Äänenlaadultaan kaiutin on arvostettu. ==Katso myös== * Hifi * Kotiteatteri * Subwoofer * PA-kaiutin ==Kirjallisuutta== * Luokka:Kaiuttimet‎
Teollisuuspatruuna

Patruunaksi kutsutaan tehdaslaitoksen, ruukin tai kartanon omistajaa tai isäntää. Muita nimityksiä patruunalle ovat ruukinisäntä ja ruukinpatruuna. Sanan patruuna alkuperä on latinankielinen sana pater (tarkoittaa isä). Teollisuuspatruuna toimii perinteisesti metalli- tai sahateollisuuden alan laitoksen johdossa. Kuuluisia teollisuuspatruunoita Suomessa ovat olleet muun muassa Erik Fleming, Jacob af Forselles, Anders Nohrström, Robert Finlay, Lars Magnus Björkenheim, Fredrik Gustaf Aminoff, Albert Ludvig Lindsay von Julin, Nils Ludvig Arppe, Gilbert von Rettig, G. A. Serlachius, Juuso Walden ja James Finlayson. Luokka:Suomen asutus- ja yhteiskuntahistoria Luokka:Teollisuus
Tărgovišten alue

Tărgovišten alue () on yksi Bulgarian alueista. Se sijaitsee maan koillisosassa ja se on jaettu viiteen kuntaan. ==Kunnat== *Antonovo *Omurtag *Opaka *Popovo *Tărgovište ==Lähteet== *
Janne Saksa

Janne Saksa on suomalainen musiikkituottaja ja musiikin monitoimimies, joka on toiminut Hämeenlinnan musiikkimaailmassa 1990-luvun alusta lähtien. Hän on tuottanut mm. Mokoman albumeita, sekä vieraillut erinäisten yhtyeiden kappaleilla taustalaulajana.http://www.metal- archives.com/artists/Janne_Saksa/16339 Saksa on Hämeenlinnassa sijaitsevan Sound Supreme -studion johtohahmo. == Tuotetut albumit == Amoral * * * * Battlelore * * Black Bile * Dominia * * Korpiklaani * Malummeh * Manitou * Mokoma * * * * * * * * Murena * MyGRAIN * * Naildown * * Pain Confessor * * * Ripsipiirakka * Rotten Sound * * Stam1na * Total Devastation * * Turisas * == Lähteet == Luokka:Suomalaiset musiikkituottajat Luokka:Syntymävuosi puuttuu Luokka:Elävät henkilöt
James Newton Howard

James Newton Howard (s. 9. kesäkuuta 1951) on yhdysvaltalainen, ennen kaikkea elokuvamusiikistaan tunnettu säveltäjä. Hän on tehnyt musiikkia yli sataan elokuvaan ja saanut kahdeksan Oscar-ehdokkuutta. Howard on tehnyt yhteistyötä ohjaaja M. Night Shyamalanin kanssa aina elokuvasta Kuudes aisti (1999) asti. Muita Howardin tunnetuimpia teoksia ovat muun muassa yhdessä Hans Zimmerin kanssa tuotetut soundtrackit Christopher Nolanin elokuviin Batman Begins (2005) ja Yön ritari (2008). Howard ei jatkanut säveltäjänä enää Nolanin kolmannessa Batman-elokuvassa Yön ritarin paluu (2012), sillä hänen mukaansa Zimmer ja Nolan olivat saavuttaneet niin hyvän yhteisymmärryksen elokuvan Inception (2010) teossa, että hän olisi tuntenut itsensä ”kolmanneksi pyöräksi”. Sen jälkeen Howard on säveltänyt musiikkia useisiin suuren budjetin elokuviin, kuten Green Lantern (2011), Nälkäpeli (2012), Lumikki ja metsästäjä (2012), Medusan perintö (2012), Nälkäpeli – Vihan liekit (2013) ja Maleficent – Pahatar (2014). == Aiheesta muualla == * Luokka:Yhdysvaltalaiset elokuvasäveltäjät Luokka:Vuonna 1951 syntyneet Luokka:Elävät henkilöt
Lignoseriinihappo

Lignoseriinihappo eli tetrakosaanihappo on tyydyttynyt rasvahappo. Yhdistettä esiintyy puun tervassa, serebrosideissa, useissa kasveissa ja maapähkinäöljyssä. Yhdistettä tuotetaan myös sivutuotteena ligniinin tuotannossa. Lignoseriinihaposta voidaan tuottaa tetrakosanolia (C24H50O) eli lignoseryylialkoholia. Lignoseriinihappoa esiintyy myös semiokemikaalina, pääasiassa feromonina, eliöiden viestinnässä. == Lähteet == == Aiheesta muualla == *PubChem: Tetracosanoic acid *Human Metabolome Database: Tetracosanoic acid *Kyoto Encyclopedia of Genes and Genomes (KEGG): Lignoceric acid *PheroBase: Semiochemical - lignoceric acid *Dr. Duke's Phytochemical and Ethnobotanical Databases: Lignoceric-acid *CaymanChemical: Lignoceric Acid Luokka:Rasvahapot
Charles Brenton Huggins

Charles Brenton Huggins (1901–1997) oli kanadalaissyntyinen lääketieteilijä, joka sai vuonna 1966 Nobelin lääketieteen palkinnon yhdessä Peyton Rousin kanssa eturauhassyövän hormonihoitoon liittyvästä tutkimuksesta. == Lähteet == Luokka:Kanadalaiset biologit Luokka:Yhdysvaltalaiset biologit Luokka:Fysiologit Luokka:Nobelin fysiologian tai lääketieteen palkinnon saajat Luokka:Vuonna 1901 syntyneet Luokka:Vuonna 1997 kuolleet
Itsenäisten valtioiden yhteisön jääpallomaajoukkue

Itsenäisten valtioiden yhteisön miesten jääpallomaajoukkue edusti Itsenäisten valtioiden yhteisöä jääpallon miesten maaotteluissa vuonna 1992, sen jälkeen kun Neuvostoliiton miesten jääpallomaajoukkue oli lakkautettu. Venäjällä oli IVY:n maajoukkueen rinnalla samanaikaisesti myös oma maajoukkueensa. 1992 IVY:n jääpallomaajoukkue osallistui Russian Government Cupiin Krasnojarskissa, jossa se sijoittui kolmanneksi Ruotsin ja Venäjän jälkeen. IVY ei osallistunut tämän jälkeen enää muihin jääpallokilpailuihin, ja Russian Government Cupin ottelut jäivät sen ainoiksi maaotteluiksi. ==Katso myös== *Neuvostoliiton miesten jääpallomaajoukkue *Venäjän miesten jääpallomaajoukkue *Venäjän naisten jääpallomaajoukkue ==Lähteet== * Luokka:Jääpallomaajoukkueet
Lalonde Gordon

Lalonde Gordon (s. 25. marraskuuta 1988) on trinidadtobagolainen pikajuoksija, kaksinkertainen olympiamitalisti. Gordon sai pronssia Mayagüezin vuoden 2010 Keski-Amerikan ja Karibian kisojen 4 × 400 metrin viestissä. Seuraavana vuonna hän kuului Trinidad ja Tobagon pitkän viestin hopeajoukkueeseen samalla paikkakunnalla järjestetyissä Keski-Amerikan ja Karibian yleisurheilumestaruuskilpailuissa. Istanbulin sisäratojen MM-kilpailuissa 2012 hän juoksi avausosuuden pronssia saaneessa kotimaansa 4 × 400 metrin viestijoukkueessa. Gordon sai Lontoon olympialaisissa 2012 pronssia sekä 400 metrin juoksussa ennätyksellään 44,52 että 4 × 400 metrin viestissä, jossa hän juoksi ensimmäisen osuuden maansa ennätyksen 2.59,40 tehneessä Trinidad ja Tobagon joukkueessa. Hän saavutti Keski-Amerikan ja Karibian mestaruuskilpailuissa 2013 hopeaa 200 metrillä. Moskovan MM-kilpailuissa 2013 hän juoksi 4 × 400 metrin viestissä kuudenneksi sijoittuneessa maansa joukkueessa. 200 metrillä hän karsiutui välierissä. Gordon sijoittui Sopotin sisäratojen MM-kilpailuissa 2014 viidenneksi 400 metrillä. Viestijuoksun MM- kilpailuissa hän sai 4 × 400 metrillä pronssia. Saman vuoden Glasgow'n Kansainyhteisön kisoissa hän sai pronssia sekä 400 metrillä ajalla 44,78 että 4 × 400 metrin viestissä. Gordon voitti NACAC:n (Pohjois- ja Keski-Amerikan sekä Karibian maiden) mestaruuden 400 metrin juoksussa 2015. Hän juoksi toisen osuuden hopeaa saaneessa Trinidad ja Tobagon 4 × 400 metrin viestijoukkueessa Pekingin MM-kilpailuissa 2015. 400 metrillä hän karsiutui välierissä. Gordon juoksi Portlandin MM-hallikilpailuissa 2016 toisen osuuden pronssia saaneessa Trinidad ja Tobagon viestijoukkueessa. 400 metrillä hän sijoittui kuudenneksi. Rio de Janeiron olympialaisissa 2016 hän karsiutui 400 metrin välierissä. Lontoon MM-kilpailuissa 2017 hän juoksi ankkuriosuuden Trinidad ja Tobagon voittaessa 4 × 400 metrin viestin maailmanmestaruuden. 400 metrillä hän karsiutui välierissä. == Henkilökohtaiset ennätykset == === Ulkoradat === Matka Aika Paikka Päivä 100 m 10,45 New York 12. toukokuuta 2012 200 m 20,26 Port of Spain 23. kesäkuuta 2013 400 m 44,52 Lontoo 6. elokuuta 2012 === Sisäradat === Matka Aika Paikka Päivä 200 m 20,49 Boston 28. tammikuuta 2017 400 m 45,17 Boston 8. helmikuuta 2014 == Lähteet == Luokka:Trinidadtobagolaiset pikajuoksijat Luokka:Trinidadtobagolaiset olympiamitalistit Luokka:Vuonna 1988 syntyneet Luokka:Elävät henkilöt
Kevin Mirallas

Kevin Antonio Mirallas (s. 5. lokakuuta 1987 Liège, Belgia) on belgialainen jalkapalloilija, pelipaikaltaan vasen tai oikea laitahyökkääjä. Hän edustaa kotimaassaan Royal Antwerpia, jonne hän siirtyi elokuussa 2019 ilmaissiirrolla Englannin Valioliigan Evertonista. Hän on pelannut myös Ranskassa, Kreikassa ja Italiassa. Mirallas on pelannut Belgian maajoukkueessa 60 ottelua ja tehnyt niissä kymmenen maalia. == Lähteet == * Mirallasin pelaajaprofiili www.transfermarkt.co.uk-sivustolla * Mirallas UEFA.comin sivuilla === Viitteet === Luokka:Belgialaiset jalkapalloilijat Luokka:Vuonna 1987 syntyneet Luokka:Elävät henkilöt
Mallatunturit

Mallatunturit on Enontekiön kunnassa Kilpisjärven pohjoisrannalla sijaitseva kahden huipun muodostama tunturiryhmä. Ne kuuluvat vuonna 1938 perustettuun Mallan luonnonpuistoon. Mallatunturien alue rauhoitettiin ensimmäisen kerran jo Venäjän vallan aikana 1916. Tuntureista matalampi, Pikku-Malla (), nousee Kilpisjärvestä muodostaen järveen työntyvän niemen. Korkeampi Iso-Malla () sijaitsee Pikku-Mallan luoteispuolella. Pikku-Mallan korkeus merenpinnasta on 738 metriä ja Iso-Mallan 942. Suomen ja Norjan välinen raja kulkee Iso-Mallan pohjois- ja luoteisrinteiden kautta. Koillisrinteellä on pieni Mallajärvi. Tuntureiden välistä Mallan luonnonpuiston halki kulkee vuonna 1993 avattu yhteispohjoismainen Kalottireitti-niminen vaellusreitti. ==Lähteet== *Kilpisjärven kyläsivut *Metsähallitus/Mallan luonnonpuisto ==Aiheesta muualla== *Metsähallituksen zoomattava kartta alueesta (retkikartta.fi) *Malla Directions and Maps (outdoors.fi) Luokka:Enontekiön tunturit Luokka:Skandit
Abandon All

Abandon All on suomalaisen death metal -yhtyeen Medeian kolmas studioalbumi, joka on julkaistu vuonna 2011. Albumi nousi Suomen virallisen listan sijalle 11. == Kappaleet == # # # # # # # # # # == Kokoonpano == * Keijo Niinimaa – laulu * Pekko Mörö – kitarat * Samuli Peltola – kitarat * Samuli Kuusinen – basso * Janne Putkisaari – rummut * Laura Dziadulewicz – kosketinsoitin == Arvostelut == * Desibeli.net: Desibeli.net * Imperiumi.net: Imperiumi.net * Kaaoszine.fi: Kaaoszine.fi * Soundi: Soundi == Lähteet == == Aiheesta muualla == * * Luokka:Vuoden 2011 albumit Luokka:Medeian albumit
Haldan Keffer Hartline

Haldan Keffer Hartline (1903–1983) oli yhdysvaltalainen tutkija, joka sai vuonna 1967 Nobelin lääketieteen palkinnon yhdessä Ragnar Granitin ja George Waldin kanssa näkemisen fysiologisiin ja kemiallisiin prosesseihin liittyvästä tutkimuksesta. == Lähteet == Luokka:Yhdysvaltalaiset neurotieteilijät Luokka:Nobelin fysiologian tai lääketieteen palkinnon saajat Luokka:Vuonna 1903 syntyneet Luokka:Vuonna 1983 kuolleet
Sergei Belavenets

Sergei Vsevolodovitš Belavenets (18. heinäkuuta 1910 – 7. maaliskuuta 1942) Sergei Belavenetsin pelaajaprofiili Chessgames.com:issa Viitattu 21.8.2012 oli neuvostoliittolainen šakinpelaaja. Belavenets jakoi Moskovan mestaruusturnauksen voiton Vladimir Alatortsevin kanssa 1932 ja 1937. Vuonna 1938 hän jakoi Moskovan mestaruuden Vasili Smyslovin kanssa. Hän voitti Venäjän mestaruuden 1934 . 1939 Belavenets osallistui Neuvostoliiton mestaruusturnaukseen ja sijoittui kolmanneksi. Se on hänen merkittävin šakillinen saavutuksensa. Belavenets osallistui toiseen maailmansotaan Neuvostoliiton armeijassa. Hän kaatui saksalaisia vastaan käydyssä taistelussa Novgorodissa maaliskuussa 1942. Belavenets julkaisi šakkilehdissä Shahmaty v SSSR ja 64 loppupelianalyysejä ja monia muita artikkeleita. Ne on hänen kuolemansa jälkeen koonnut ja luetteloinut hänen tyttärensä Ljudmila (s. 1940), joka on myöskin vahva šakinpelaaja. Ljudmila Belevenets on lähišakissa naisten kansainvälinen mestari (1977) ja kirješakissa kansainvälinen mestari (1979). Ljudmila Belavenetsin pelaajaprofiili Chessgames.com:issa Viitattu 21.8.2012 Ljudmila piti hallussaan naisten kirjesakin maailmanmestaruutta 1984-1992. ==Pelejä== Belavenetsin merkittävimpiä pelejä on voitto Vjatšeslav Ragozinista Neuvostoliiton mestaruusturnauksessa 1935. Sergei Belavenets vs. Vjatšeslav Ragozin, Neuvostoliiton mestaruusturnaus, Leningrad (1935) Chessgames.com:issa Viitattu 21.8.2012 * Sergei Belavenets vs. Viacheslav Ragozin, Neuvostoliiton mestaruus, Leningrad (1935) Vuonna 1939 hän kukisti suurmestari Salomon Flohrin Leningradin turnauksessa.Sergei Belavenets vs. Salomon Flohr, Leningrad (1939) Chessgames.com:issa Viitattu 21.8.2012 * Sergei Belavenets vs. Salomon Flohr, Leningrad (1939) ==Lähteet== Luokka:Neuvostoliittolaiset shakinpelaajat Luokka:Vuonna 1910 syntyneet Luokka:Vuonna 1942 kuolleet
Dario Niccodemi

Dario Niccodemi (1874 Livorno, Italia – 1934 Rooma, Italia) oli italialaissyntyinen kirjailija ja näytelmäkirjailija. Niccodemi vietti nuoruutensa Buenos Airesissa. Hän tutustui ranskalaiseen näyttelijään Réjaneen 1900, ryhtyi tämän sihteeriksi ja käänsi ja sovitti tälle italialaisia näytelmiä. Näin hän oppi erilaisia tekniikoita, joita hän myöhemmin käytti muun muassa näytelmässä L'aigrette (kolminäytöksinen komedia, 1912). Hänen komediansa edustavat pilkallista ja sentimentaalista porvarisdraamaa, jossa henkilöiden esikuvat ovat vuosisadan alun yhteiskunnasta. Hän perusti vuonna 1921 teatteriseurueen, kirjoitti romaaneja (Il romanzo di scampolo) ja kaksi oopperalibrettoa, Scampolon, jonka sävelsi Camussi, ja La ghibellinan, jonka sävelsi Bianchi. Hän kirjoitti myös näytelmiä ja elokuvakäsikirjoituksia, esimerkiksi Scampolo (myös elokuva, 1928), La nemica, L'alba, il giorno, la notte, La maestrina (myös elokuva, 1942). Hän toteutti ensimmäisen esityksen Luigi Pirandellon näytelmästä Kuusi henkilöä etsii tekijää roomalaiseen Teatro Valleen. Hänen ihailijoitaan oli muun muassa Leo Tolstoi, joka kirjoitti pitävänsä enemmän Niccodemin La nemicsta kuin Pirandellon näytelmistä ja Vergan romaaneistaCfr. AA.VV., I giganti – Lev Tolstoj, Mondadori, 1970, p. 123.. Suomeksi on esitetty ainakin näytelmät Scampolo ja L'alba, il giorno, la notte (Aamu, päivä ja yö)Otavan Iso tietosanakirja osa 6. ==Lähteet== ==Aiheesta muualla== * Luokka:Italialaiset kirjailijat Luokka:Vuonna 1874 syntyneet Luokka:Vuonna 1934 kuolleet
Hockey Milano Rossoblu

Hockey Milano Rossoblu on italialainen jääkiekkojoukkue Milanosta. Joukkue on perustettu vuonna 2008, jolloin se liittyi maan toiseksi korkeimmalle sarjatasolle Serie A2:seen. Kauden 2011–2012 päätteeksi joukkue voitti sarjan ja onnistui nousemaan kaudeksi 2012–2013 Serie A:han. == Joukkue kaudella 2020-2021 == Maalivahdit Maalivahdit Maalivahdit Maalivahdit Maalivahdit Maalivahdit Maalivahdit Numero Pelaaja Hanskakäsi Sopimus Syntymäpaikka 29 Gianfranco Barozzi L 2021 Milano, Italia 33 Edoardo Dell'Osbel 2021 Negrar, Italia Puolustajat Puolustajat Puolustajat Puolustajat Puolustajat Puolustajat Puolustajat Numero Pelaaja Kätisyys Sopimus Syntymäpaikka 6 Riccardo Decisi R 2021 Milano, Italia 13 Cesare Borsa R 2021 Milano, Italia 21 Andrea Fadani R 2021 Milano, Italia 28 Michael Cecere L Laina Montreal, Québec, Kanada 28 Alessio Vavasotto L 2021 Milano, Italia 37 Daniel Belloni L 2021 Milano, Italia 42 Manuel Garnier L 2021 Pinerolo, Italia 44 Francesco Taufer L Laina San Candido, Italia 64 Niccolò Lo Russo L 2021 Como, Italia 77 Andrea Tulliani R 2021 Milano, Italia Lorenzo Casiraghi L 2021 Lecco, Italia Hyökkääjät Hyökkääjät Hyökkääjät Hyökkääjät Hyökkääjät Hyökkääjät Hyökkääjät Numero Pelaaja Kätisyys Pelipaikka Sopimus Syntymäpaikka 4 Dominic Perna R OLH 2021 Montreal, Québec, Kanada 8 Andrea Pirelli L H 2021 Milano, Italia 9 Aleksandr Petrov L KH 2021 Püssi, Viron SNT, Neuvostoliitto 12 Marco Franchini R KH 2021 Woodbridge, Ontario, Kanada 14 Simone Asinelli R H 2021 Milano, Italia 15 Gianluca Tilaro R H 2021 Cortina d’Ampezzo, Italia 17 Gabriele Asinelli R H 2021 Milano, Italia 19 Bryan Suevo L H 2021 Milano, Italia 71 Lorenzo Piccinelli L H / P 2021 Varese, Italia 88 Mattia Alario L H 2021 Milano, Italia 93 Federico Colombo L H 2021 Varese, Italia ===Joukkueenjohto=== * Päävalmentaja & Toimitusjohtaja: Massimo Da Rin * Apuvalmentaja: Luca De Zordo * Urheilutoimenjohtaja: Dominic Perna * Pelaajakehitysjohtaja: Roman Simunek ==Aiheesta muualla== * Joukkueen viralliset kotisivut Luokka:Italialaiset jääkiekkoseurat Luokka:Vuonna 2008 perustetut urheiluseurat Luokka:Milanon urheilu
PRASU

PRASU oli ensisijaisesti Keski-Pohjanmaalla 11–13 kertaa vuodessa ilmestynyt, poliittisesti ja uskonnollisesti sitoutumaton ilmaisjakelulehti (lehteä jaettiin joitakin tuhansia kappaleita myös Keski-Suomen puolelle). Lehden nimi tuli murresanasta ”prasu”, joka tarkoittaa tulta tai nuotiota. Lehden jakelun määrä oli noin 15 000 – 20 000 kpl. Lehteä julkaisi yksityisessä omistuksessa oleva Prasumedia Oy. Lehden ISSN-numero on 2243-4399. Ensimmäinen numero ilmestyi 2012. == Lähteet == Luokka:Keski-Pohjanmaan media Luokka:Suomalaiset ilmaisjakelulehdet
Æneas MacKenzie

Æneas MacKenzie tai Aeneas MacKenzie (15. elokuuta 1889 – 2. kesäkuuta 1962) oli skotlantilais-yhdysvaltalainen Hollywoodissa työskennellyt käsikirjoittaja. Hän syntyi Skotlannin Stornowayssa vuonna 1889. Hänen tunnetuimpia elokuvakäsikirjoituksia ovat Elisabeth ja Essex (1939), He kuolivat saappaat jalassa (1941), Ivanhoe (1952) ja Kymmenen käskyä (1956). MacKenzie oli naimisissa Frances Flaken kanssa vuodesta 1948 aina kuolemaansa saakka. MacKenzie kuoli 72-vuotiaana Los Angelesissa vuonna 1962. ==Aiheesta muualla== * Luokka:Yhdysvaltalaiset elokuvakäsikirjoittajat Luokka:Vuonna 1889 syntyneet Luokka:Vuonna 1962 kuolleet
Japaninluumu

Japaninluumu (Prunus salicina) on puulaji laajassa, yli 400-lajisessa ruusukasvien suvussa Prunus. Laji on kotoisin itäisestä Aasiasta, nykyään sitä viljellään jonkin verran hedelmäpuuna muuallakin lauhkean vyöhykkeen alueella. Japaninluumu sekoitetaan joskus japaninaprikoosiin (Prunus mume), jota myös kutsutaan usein luumuksi. == Kuvaus == Japaninluumu on pienehkö kesävihanta puu. Se kasvaa yleensä 9–12 metriä korkeaksi. Oksat ovat väritykseltään purppuranruskeat tai punaruskeat ja versot kellertävän punaiset. Talvisilmut ovat violetinpunaisia ja yleensä kaljuja. Lehdet ovat ruodillisia ja korvakkeellisia, korvakkeet ovat muodoltaan tasasoukkia ja laidoiltaan nystykarvaisia. Lehtiruodit ovat 1–2 senttimetriä pitkiä, ja niissä on kaksi mesiäistä. Lehden lapa on yleensä 6–8 senttimetriä pitkä ja muodoltaan pitkänpyöreä, vastapuikea tai suikea. Lehti on yleensä teräväkärkinen, kiilatyvinen ja kaksinkertaisesti nyhälaitainen. Kukinta tapahtuu huhtikuussa. Kukat kasvavat yleensä kolmittain. Ne ovat kaksineuvoisia ja hyönteispölytteisiä. Kukkaperä on 1–1,5-senttimetrinen. Verholehdet ovat muodoltaan pyöreähkön puikeita. Terälehdet ovat muodoltaan pitkänpyöreitä tai vastapuikeita ja väritykseltään valkoisia. Kukka on 1,5–2,2 senttimetriä leveä halkaisijaltaan. Hedelmät kypsyvät heinä- tai elokuussa. Hedelmä on muodoltaan yleensä pallomainen luumarja. Se on kypsänä useimmiten punainen tai keltainen. Hedelmä on yleensä halkaisijaltaan 3,5–5-senttimetrinen, mutta viljelylajikkeiden hedelmät saattavat olla suurempiakin. Luumarjan kivi on yleensä munanmuotoinen. == Käyttö == Japaninluumun hedelmä on syötävä, ja sitä käytetään ravinnoksi sekä tuoreena että kypsennettynä. Hedelmästä valmistetaan piirakoita, hilloja ja säilykkeitä. Hedelmiä käytetään eniten itäisessä ja kaakkoisessa Aasiassa. Niistä tehdään alueella myös hedelmäliköörejä. Japaninluumua on myös käytetty lääkekasvina. Lisäksi kasvin hedelmistä ja lehdistä on valmistettu väriaineita. == Levinneisyys ja elinympäristö == Japaninluumu kasvaa kotoperäisenä Itä-Aasiassa suuressa osassa Kiinaa ja Taiwanin saarella. Se viihtyy avarissa metsissä, metsien laidoilla, pensaikoissa ja jokirannoilla. Sitä esiintyy 200 metrin korkeudelta vuoristoihin 2 600 metrin korkeuteen. Laji kasvaa monenlaisilla kasvupaikoilla mutta menestyy parhaiten hiesuisella, hyvin vettä läpäisevällä maaperällä. == Lähteet == * === Viitteet === Luokka:Tuomet Luokka:Hedelmät
Sims

Sims voi viitata johonkin seuraavista: * The Sims, videopelisarja (The Sims, The Sims 2,, The Sims 3 ja The Sims 4) * Sims-luokka, Yhdysvaltain laivaston hävittäjiä * Sims, Innin sivujoki * SIMS, videopelien kehittäjä == Henkilöitä == * Alexander Sims (s. 1988), brittiläinen moottoriurheilija * Christopher A. Sims (s. 1942), yhdysvaltalainen taloustieteilijä, Nobelin taloustieteen palkinnon saaja * John Sims (1749–1831), brittiläinen lääkäri ja kasvitieteilijä * John Haley Sims, Zoot Sims (1925–1985), yhdysvaltalainen jazz-saksofonisti * Samuel Sims Walker (1925-2015), yhdysvaltalainen kenraali * William Sims (1858-1936), yhdysvaltalainen amiraali.
Alfred Hershey

Alfred Day Hershey (1908-1997) oli yhdysvaltalainen mikrobiologi, joka sai vuonna 1969 Nobelin lääketieteen palkinnon yhdessä Max Delbrückin ja Salvador Luriain kanssa virusten lisääntymismenetelmiin ja geneettiseen rakenteeseen liittyvästä tutkimuksesta. == Lähteet == Luokka:Yhdysvaltalaiset kemistit Luokka:Yhdysvaltalaiset geneetikot Luokka:Nobelin fysiologian tai lääketieteen palkinnon saajat Luokka:Vuonna 1908 syntyneet Luokka:Vuonna 1997 kuolleet
Salvador Luria

Salvador Edward Luria (13. elokuuta 1912 Torino, Italia – 6. helmikuuta 1991 Lexington, Massachusetts, Yhdysvallathttps://www.jewishvirtuallibrary.org/salvador-luria) oli italialaissyntyinen, yhdysvaltalainen tutkija, joka sai vuonna 1969 Nobelin lääketieteen palkinnon yhdessä Max Delbrückin ja Alfred Hersheyin kanssa virusten lisääntymismenetelmiin ja geneettiseen rakenteeseen liittyvästä tutkimuksesta. Luria oli syntyperältään sefardijuutalainen. == Lähteet == Luokka:Italialaiset biologit Luokka:Yhdysvaltalaiset mikrobiologit Luokka:Nobelin fysiologian tai lääketieteen palkinnon saajat Luokka:Amerikanjuutalaiset Luokka:Vuonna 1912 syntyneet Luokka:Vuonna 1991 kuolleet
Dmitri Hvostov

Dmitri Grigorjevitš Hvostov (, s. 21. elokuuta 1989 Ivanovo, Venäjän SFNT, Neuvostoliitto) on venäläinen koripalloilija ja olympiamitalisti. Hvostov pelasi vuosina 2006–2011 kotimaansa MBK Dinamo Moskovassa, kunnes siirtyi Himki BK:hon, jossa on pelannut vuodesta 2011 eteenpäin. Himkissä Hvostov voitti ULEB Eurocupin keväällä 2012.http://www.eurocupbasketball.com/eurocup/competition/players/showplayer?clubcode=dyn&pcode;=LKY Venäjän maajoukkueessa Hvostov pelasi vuoden 2010 MM-kilpailuissa, joissa Venäjä oli seitsemäs, vuoden 2011 EM-kilpailuissa, joissa Venäjä voitti pronssia ja Lontoon kesäolympialaisissa 2012, joissa Venäjä voitti myös pronssia, ensimmäisen olympiamitalinsa miesten koripallossahttp://www.hs.fi/urheilu/Ven%C3%A4j%C3%A4+ensimm%C3%A4ist%C3%A4+kertaa+mitaleille+koripallossa/a1305591952888 . == Lähteet == * Dmitry Khvostov Bio, Stats and Results Olympics at Sports- Reference.com * Profiili eurocupbasketball.com === Viitteet === Luokka:Venäläiset koripalloilijat Luokka:Venäläiset olympiamitalistit Luokka:Vuonna 1989 syntyneet Luokka:Elävät henkilöt
Thomas Haden Church

Thomas Haden Church (s. 17. kesäkuuta 1960 Yolon piirikunta, Kalifornia) on yhdysvaltalainen näyttelijä. Hänen läpimurtoroolinsa oli vuonna 1993 elokuvassa Tombstone. Vuosina 1990–1995 hän näytteli yhtä pääosista televisiosarjassa Wings. Tunnetuksi hän tuli elokuvasta Sideways, josta oli ehdolla Oscar-palkinnon saajaksi. Hänellä oli myös rooli Hiekkamiehenä elokuvissa Spider-Man 3 – Hämähäkkimies 3 ja Spider-Man: No Way Home. ==Nuoruus== Thomas Richard McMillen syntyi Yolossa, Kaliforniassa, mutta vietti nuoruutensa Laredossa, Texasissa. Thomas Haden Church Yahoo Movies -sivustolla. Viitattu 22.8.2012. Teini-iässä hän käytti isäpuolensa sukunimeä Quesada. Hän vaihtoi myöhemmin sukunimensä Haden Churchiksi. Valmistuttuaan lukiosta hän suoritti radio- televisio- ja elokuva-alan tutkinnon Pohjois- Texasin yliopistossa, Dentonissa. Hän toimi joitakin vuosia DJ:nä paikallisella radioasemalla. 1980-luvulla hän sai joitakin sivurooleja televisiosarjoista, kuten 21 Jump Street ja Booker. ==Elokuvaura== Haden Churchin ensimmäinen elokuvarooli oli lännenelokuvassa Tombstone (1993). Tunnetuksi Haden Church tuli, kun hän näytteli pääosaa sarjassa Wings 1990–1995. Hän jätti sarjan esiintyäkseen omassa tilannekomediasarjassaan Ned and Stacey (1995–1997), jota esitettiin vain pari tuotantokauden ajan. Tämän jälkeen hän vetäytyi valkokankailta ja keskittyi viettämään enemmän aikaa perheensä kanssa. Hän oli hankkinut vuonna 1998 karjatilan San Antonion liepeiltä Texasista. Muutaman vuoden Haden Church vietti hiljaiseloa karjatilallaan. Hän kuitenkin kirjoitti elokuvakäsikirjoitusta. Kirjoitusprojektin tuloksena syntyi käsikirjoitus road movieen Rolling Kansas, joka julkaistiin 2003. Hän toimi elokuvassa myös ohjaajana. Haden Church teki paluun 2003 elokuvassa Sideways, joka sai ensi-iltansa seuraavana vuonna. Hän oli ehdolla elokuvasta sivuosa-Oscarin saajaksi. Vuonna 2006 hän esiintyi minisarjassa Broken Trail ja sai seuraavana vuonna roolisuorituksestaan parhaan sivuosan Emmy-palkinnon. Viime vuosien tunnetuin roolisuoritus hänellä on ollut Hiekkamiehenä Sam Raimin vuoden 2007 elokuvassa Spider-Man 3 – Hämähäkkimies 3. Vuonna 2009 Haden Church näytteli Eddie Murphyn kanssa pääosia elokuvassa Imagine That. Samana vuonna hänellä oli pääosa myös elokuvassa Don McKay. Vuonna 2012 Haden Church on mukana muutamissa merkittävissä elokuvissa. Ensimmäisenä julkaistiin maaliskuussa Andrew Stantonin ohjaama toimintaelokuva John Carter, jossa Haden Church näytteli yhtä sivuosista. Huhtikuussa 2012 ensi-iltansa sai Koti eläintarhassa, jossa Haden Churchilla on sivuosa. Syyskuussa 2012 ilmestyi William Friedkinin ohjaama elokuva Killer Joe, jossa Haden Churchilla on keskeinen rooli. ==Perhe== Haden Church avioitui puolisonsa Mian kanssa 2007. He olivat sitä ennen seurustelleet jo viiden vuoden ajan. Pariskunnalla on vuonna 2004 syntynyt tytär. ==Lähteet== Luokka:Yhdysvaltalaiset näyttelijät Luokka:Primetime Emmy -palkinnon saajat Luokka:Vuonna 1960 syntyneet Luokka:Elävät henkilöt
Bessarabian bulgarialaiset

Bessarabian Bulgarialaiset ovat vähemmistö historiallisen Bessarabian alueella, joka kuuluu nykyisin Ukrainaan ja Moldovaan. Vuonna 2001 Ukrainassa asui 204 600 bulgarialaista ja Moldovassa 88 400 vuonna 1998. ==Historia== 200px|thumb|vasen|Tvardican kylän tervetulokyltti bulgariaksi Moldovassa. Bessarabian bulgarialaiset muuttivat Bolgradin ja Tarakliyn alueelle Bessarabiaan 1800-luvun alkupuolella yhdessä monien gagauzien kanssa varsinaisen Bulgarian alueen ollessa vielä osa Ottomaanien valtakuntaa. Alueelle muuttaneet bulgarialaiset säilyttivät kotiseutunsa perinteet ja pitivät yllä yhteyksiä Bulgariaan jääneiden kanssa. Bessarabiaan perustettiin useita bulgarialaisia kouluja, joissa monet Ottomaanien valtakunnassakin asuneet opiskelivat. Kun Bessarabia liitettiin Romaniaan alueen bulgarialaiseen vähemmistöön kohdistettiin romanialaistamistoimia, jollaisia tehtiin myös Dobrogeassa. Huonoa kohtelua jatkoi Neuvostoliitto toisessa maailmansodassa, jolloin noin 18 000 bulgarialaista siirrettiin Keski-Aasiaan, koska heidän pelättiin tekevän yhteistyötä saksalaisten kanssa. Sodan jälkeen Bessarabia jaettiin Moldovan ja Ukrainan neuvostotasavaltojen kesken. Bulgarialaisia ei otettu huomioon rajoja vedettäessä, mutta toisaalta he saivat luvan palata Keski-Aasiasta, josta takaisin tuli muutamia tuhansia. 1980-luvun loppupuolella bulgarialaiset perustivat jälleen kulttuuriyhdistyksiä, kuten Vûzrazhdane Moldovassa, jotka vaativat jälleen bulgarialaisia kouluja. Moldovan valtion vähemmistöohjelmista huolimatta bulgarialaiset suhtautuivat maan itsenäisyyteen epäilevästi gagauzien ja maan venäläisten tapaan. Monet halusivat liittyä Ukrainaan, jotta heillä olisi yhteys muihin bulgarialaisiin. Heistä tuli näin osa Transnistriassa alkanutta konfliktia vuonna 1992, jonka aikana monet bulgarialaiset kuolivat yhteenotoissa. Sittemmin osa bulgarialaisista on muuttanut Bulgariaan, jossa heillä on suhteellisen helppo pääsy esimerkiksi korkeampiin koulutuspaikkoihin. ==Kuvia== Kuva:Bugeac-etnic.png|Bulgarialaisasutus Ukrainassa violetilla. Kuva:Harta etnica a Republicii Moldova la nivel de comune.jpg|Bulgarialaisenemmistöiset kunnat Moldovassa oranssilla. ==Lähteet== Luokka:Moldovan etniset ryhmät Luokka:Ukrainan etniset ryhmät
Stig Ossian Ericson

Stig Ossian Ericson (7. syyskuuta 1923 Härnösand – 30. heinäkuuta 2012 Nacka) oli ruotsalainen näyttelijä, ohjaaja ja käsikirjoittaja. Ericson oli koulutukseltaan opettaja, mutta siirtyi teatteriuralle 1960-luvulla. Myöhemmin 1970-luvulla hän alkoi esiintymään myös elokuvissa ja televisiossa. Ericson näytteli yhteensä yli kahdessakymmenessä elokuvassa. Niistä hänet muistetaan parhaiten vuoden 1974 Katto-Kassinen-lastenelokuvasta Världens bästa Karlsson sekä menestyskomediasta Göta Kanal (1981). Vuonna 1977 Ericson oli mukana Jörn Donnerin tuottamassa draamassa Bluff Stop. Hänellä oli rooleja myös useissa tv-sarjoissa, muun muassa Suomessakin nähdyssä Varustamossa. Vuosina 1992–2000 Ericson esiintyi Fort Boyard -televisiokilpailun ruotsalaisessa versiossa Fångarna på fortet. ==Lähteet== *Stig Ossian Ericson död, Svenska Dagbladet 21.8.2012 ==Aiheesta muualla== * Luokka:Ruotsalaiset näyttelijät Luokka:Vuonna 1923 syntyneet Luokka:Vuonna 2012 kuolleet
Julius Axelrod

Julius Axelrod (30. toukokuuta 1912 New York – 29. joulukuuta 2004 Rockville, Maryland) oli yhdysvaltalainen biokemisti, joka sai vuonna 1970 Nobelin lääketieteen palkinnon yhdessä Bernard Katzin ja Ulf von Eulerin kanssa hermoston välittäjäaineisiin liittyvästä tutkimuksesta. == Lähteet == Luokka:Yhdysvaltalaiset biokemistit Luokka:Yhdysvaltalaiset neurotieteilijät Luokka:Nobelin fysiologian tai lääketieteen palkinnon saajat Luokka:Vuonna 1912 syntyneet Luokka:Vuonna 2004 kuolleet
Tapani Eskola

Tapani Eskola (11. syyskuuta 1933 Helsingin maalaiskunta – 19. heinäkuuta 2012 Helsinki) oli suomalainen arkkitehti ja Arkkitehti-lehden päätoimittaja. Arkkitehdiksi valmistunut ja filosofisista pohdiskeluista kiinnostunut Eskola väitteli eläkkeelle jäätyään tekniikan tohtoriksi 2005 aiheena Arkkitehtuuri käsitteenä. Arkkitehtonis-filosofinen tutkimus rakennuksesta modernissa.Kuolleet, Helsingin Sanomat 22.8.2012 sivu C 10. Artikkelin verkkoversio Eskolan isä oli taidemaalari Uuno Eskola. ==Julkaisuja== *Säästäkää Suomenlahti, Suomen arkkitehtiliitto, 1972 *Arkkitehtuuri käsitteenä. Arkkitehtonis-filosofinen tutkimus rakennuksesta modernissa (väitöskirja) ==Lähteet== Luokka:Suomalaiset arkkitehdit Luokka:Vuonna 1933 syntyneet Luokka:Vuonna 2012 kuolleet
Osku Laukkanen

Osku Laukkanen (s. 1967) on apulaisrehtori ja freelance-urheilutoimittaja. Laukkanen asuu Naantalissa ja on töissä Turun AKK:ssa. Laukkanen oli Yleisradion toimittajan virassa 1992–1996. Sen jälkeen hän on toiminut Ylellä freelance-urheilutoimittajana ja selostajana. Laukkanen on koulutukseltaan kasvatustieteen maisteri. Koulutuksessaan hän on erikoistunut erityisopetukseen ja puheviestintään. Opetusalan työt Laukkanen aloitti Turun AKK:ssa vuonna 1996. Toimittajana Laukkanen aloitti vuonna 1985 Suomen ensimmäisessä paikallisradiossa Radio Lakeudessa. Vuodesta 1988 vuoteen 1992 hän työskenteli Radio Kajauksessa. Vuonna 1992 hän sai Yleisradiosta toimittajan viran. Vuodesta 1996 lähtien Laukkanen on työskennellyt Ylellä freelance-toimittajana ja on ollut mukana selostajana useissa olympialaisissa, Lillehammer 1994, Nagano 1998, Sydney 2000, Salt Lake City 2002, Peking 2008, Vancouver 2010, Tokyo 2020 ja Peking 2022. Lisäksi Laukkanen on ollut Ylen tv- ja radioselostajana paikan päällä useissa jääkiekon MM-kisoissa, Ruotsi 1995, Itävalta 1996, Venäjä 2000, Saksa 2001 ja Ruotsi 2002. Hän on selostanut televisiossa Ylelle myös jalkapallon MM- ja EM-kilpailuja sekä Yle TV2:lla lauantaisin jalkapalloa (Englannin liigalähetykset). Laukkanen on tuttu ääni myös Ylen radiokanavien palloilukierroksilta (pesäpallo, jääkiekko ja jalkapallo). == Lähteet == *https://yle.fi/uutiset/3-11523589 *https://www.wikiwand.com/fi/Radio_Lakeus *https://yle.fi/urheilu/3-6237982 *https://yle.fi/uutiset/3-5061593 *https://finnishradiostations.wordpress.com/tag/osku-laukkanen/ *https://yle.fi/urheilu/3-5929747 *https://yle.fi/aihe/artikkeli/2001/11/20/miehen-tiella-harry-harkimo *https://yle.fi/urheilu/3-6049911 *https://www.turunakk.fi/author/laukos/ *https://www.ts.fi/uutiset/1074036420 ==Aiheesta muualla== *Osku Laukkanen, Mies radiossa 1985 - 2010 *Osku Laukkanen, Urheilutoimittajana Ylellä TV:ssä 1986 - 2010 *Jääkiekon MM 1995 viimeiset sekunnit, YLE Radio Suomi *Katkeamatonta puhetta *Haastattelussa nuori Saku Koivu (vuosi 1993) *Luzhnikin mummot Luokka:Suomalaiset toimittajat Luokka:Suomalaiset urheilutoimittajat Luokka:Suomalaiset urheiluselostajat Luokka:Vuonna 1967 syntyneet Luokka:Elävät henkilöt
Pearl-luokka (risteilijä)

Pearl-luokka oli Britannian kuninkaallisen laivaston yhdeksän 1890-luvulla valmistetun 3. luokan risteilijän muodostama alusluokka. Luokan alukset suunnitteli Sir William White ja viisi luokan aluksista maksoi Australia vuoden 1887 Imperial Defence Actin mukaisesti. == Alukset == Pearl-luokan panssarikansiristeilijätGardiner, Robert 1860-1905 s. 82 Nimi Telakka Kölinlasku Vesille Valmis Kohtalo HMS Pallas Portsmouthin telakka 1. heinäkuuta 1889 30. kesäkuuta 1890 30. kesäkuuta 1891 myyty romutettavaksi 1906 HMS Pandora Armstrong Whitworth, Elswick 15. elokuuta 1888 27. elokuuta 1889 24. maaliskuuta 1891 Uudelleen nimetty HMS Katoombaksi myyty romutettavaksi 1906 HMS Pearl Pembroken telakka 1. huhtikuuta 1889 28. heinäkuuta 1890 lokakuu 1892 myyty romutettavaksi 1906 HMS Pelorus Armstrong Whitworth 15. elokuuta 1888 25. marraskuuta 1889 18. maaliskuuta 1891 Uudelleen nimetty HMS Milduraksi myyty romutettavaksi 1906 HMS Persian Armstrong Whitworth 16. elokuuta 1888 5. helmikuuta 1890 31. maaliskuuta 1891 Uudelleen nimetty HMS Wallarooksi ja edelleen HMS Wallingtoniksi Nimi palautettu alkuperäiseksi 1920 myyty romutettavaksi 1920 HMS Philomel Devonportin telakka 8. toukokuuta 1889 28. elokuuta 1890 10. marraskuuta 1891 Uudelle Seelannille 1914 miehistönsä upottama 1949 HMS Phoebe Devonport 23. huhtikuuta 1889 1. heinäkuuta 1890 1. joulukuuta 1892 myyty romutettavaksi 1906 HMS Phoenix J. & G. Thomson, Clydebank 1. joulukuuta 1888 28. lokakuuta 1889 27. tammikuuta 1891 Uudelleen nimetty HMS Taurangaksi myyty romutettavaksi 1906 HMS Psyche Thomson 6. joulukuuta 1888 10. joulukuuta 1889 3. helmikuuta 1891 Uudelleen nimetty HMS Ringaroomaksi myyty romutettavaksi 1906 == Lähteet == * * === Viitteet === *
Manderley

Manderley viittaa muun muassa seuraaviin: * Manderley Castle, linna Irlannissa * Manderley, talo romaanissa Rebecca ==Katso myös== * Manderlay, Lars von Trierin elokuva * Mandalay, kaupunki Myanmarissa (Burmassa) * "Mandalay", Rudyard Kiplingin runo
Juho Franssila

Juho Franssila (nimi aik. Johan Pakarinen; 19. helmikuuta 1867 Pälkäne – 24. tammikuuta 1945 Vesilahti)Harjoituskoulunopettaja Juho Franssila kuollut, Laatokka, 1945, No 24, sivu 2, julkaistu 30.1.1945 oli suomalainen opettaja, raittiusmies ja näytelmäkirjailija.Suomen Kirjailijat 1917–1944, Franssila, Juho, sivu 74, toimittaneet Hannu Launonen, Maija Hirvonen, Anna Nybondas, Inger Bäcksbacka, Suomalaisen Kirjallisuuden Seuran toimituksia 365, Jyväskylä 1981 Franssila sai päästötodistuksen Jyväskylän seminaarista vuonna 1889 ja suoritti sen jälkeen yliopistollisia tutkintoja. Franssila toimi kansakoulunopettajana Tottijärvellä, Urjalassa ja Rengossa vuosina 1891–1900. Hän oli harjoituskoulunopettajana Rauman seminaarissa 1900–1901 sekä Sortavalan seminaarin poikaharjoituskoulun opettajana 1902–1934. Lisäksi hän toimi opettajana Tarvaalan maanviljelyskoulussa, Sortavalan kiertokoulun opettajain seminaarissa, Sortavalan liikeapulaiskoulussa, ja opettajana ja johtajana Sortavalan käsityöläiskoulussa 1903–1934. Edelleen hän toimi opettajana Sortavalan merimieskoulussa ja Työväen valistusopistossa. Franssila oli suorittanut saarnatutkinnon ja toimi Itä-Karjalan raittiuspiirin toimikunnan ja Sortavalan raittiusseuran puheenjohtajana ja Sortavalan kaupungin kirkkovaltuuston jäsenenä. Hän oli kristillismielinen ja uhrasi aikaansa erityisesti raittiusrientojen tukemiseksi. Franssilan vanhemmat olivat Johan ja Maria Kristiina Franssila. Puoliso oli Hanna Maria (o.s. Hellman) puolison kuolemaan 1920 asti. == Teoksia == * Aamun sarastaessa : näytelmä kahdessa näytöksessä. Tekijä, Sortavala 1927 * Onko kieltolaki kumottava? : muutamia sanoja täysikiellottomille. Tekijä, Sortavala 1930 == Lähteet == * === Viitteet === Luokka:Suomalaiset näytelmäkirjailijat Luokka:Vuonna 1867 syntyneet Luokka:Vuonna 1945 kuolleet
Edgar-luokka (risteilijä)

Edgar-luokka oli Britannian kuninkaallisen laivaston ensimmäisen luokan panssarikansiristeilijäluokka, johon kuului yhdeksän 1880- ja 1890-lukujen vaihteessa valmistettua alusta. == Alukset == Edgar-luokan panssarikansiristeilijätGardiner, Robert 1860-1905 s. 66 Nimi Telakka Kölinlasku Vesille Valmis Kohtalo HMS Edgar Devonportin telakka 3. kesäkuuta 1889 24. marraskuuta 1890 2. maaliskuuta 1893 myyty romutettavaksi 1921 HMS Hawke Chathamin telakka 16. kesäkuuta 1889 11. maaliskuuta 1891 16. toukokuuta 1893 uponnut Saksan keisarikunnan laivaston sukellusveneen SM U-9 torpedoimana 15. lokakuuta 1914 HMS Endymion C. & W. Earle, Hull 22. marraskuuta 1889 22. heinäkuuta 1891 26. toukokuuta 1894 myyty romutettavaksi 1920 HMS Royal Arthur (ex-HMS Centaur) Portsmouthin telakka 20. tammikuuta 1890 26. helmikuuta 1891 2. maaliskuuta 1893 myyty romutettavaksi 1921 HMS Gibraltar Robert Napier and Sons, Govan 2. joulukuuta 1889 27. huhtikuuta 1892 1. marraskuuta 1894 myyty romutettavaksi 1923 HMS Grafton Thames Ironworks and Shipbuilding Company, Leamouth 1. tammikuuta 1890 30. tammikuuta 1892 18. lokakuuta 1894 myyty romutettavaksi 1920 HMS St. George Earle 23. huhtikuuta 1890 23. kesäkuuta 1892 25. lokakuuta 1894 myyty romutettavaksi 1920 HMS Theseus Thames Ironworks 16. heinäkuuta 1890 8. syyskuuta 1892 14. tammikuuta 1894 myyty romutettavaksi 1921 HMS Crescent Portsmouth 13. lokakuuta 1890 30. maaliskuuta 1892 22. helmikuuta 1894 myyty romutettavaksi 1921 == Lähteet == * === Viitteet === *
Jutte Alopaeus

Johannes (Jutte) Alopaeus (7. syyskuuta 1870 Käkisalmi – 30. elokuuta 1939 Turku)Kuolinilmoitus, Ent. lennätinteknikko Johannes Alopaeus, Uusi Aura, 1939, No 235, sivu 2, julkaistu 2.9.1939 oli suomalainen lennätinteknikko ja lastenkirjailija.Suomen Kirjailijat 1809-1916, Alopaeus, J., sivu 51, toimittanut Maija Hirvonen, Suomalaisen Kirjallisuuden Seuran toimituksia 570, Tampere 1993 Alopaeus kasvoi Käkisalmella ruotsinkielisessä kahdeksanlapsisessa perheessä. Hänen vanhempansa olivat tullitarkastaja Anders Alex. Alopaeus ja Agnes Ingeborg (o.s. Lindfors). Johannes Alopaeus muutti Uusikirkkoon vuonna 1884. Hän kouluttautui lennätinteknikoksi ja toimi lennätintarkastajana Sortavalassa. Alopaeus avioitui ensimmäisen kerran vuonna 1895, mutta tuli leskeksi 1909. Kolmas aviopuoliso oli Ellen Sigrid (o.s. Andersson). Alopaeus näytteli suurta osaa Suomen sisällissodassa, jolloin hän toimi Karjalan armeijakunnan räjähdysosaston päällikkönä.† Lennätinrevisori Johannes Alopaeus, Laatokka, 1939, No 98, sivu 2, julkaistu 2.9.1939 Joitakin vuosia ennen kuolemaansa Alopaeus oli muuttanut Turkuun, jossa siirtyi eläkkeelle. == Teoksia == * Orto Oravaisen tarina ; kuvat piirtänyt Hilkka Finne. Nuorten kirjoja n:o 44. Otava 1916 == Lähteet == * === Viitteet === Luokka:Suomalaiset lasten- ja nuortenkirjailijat Luokka:Vuonna 1870 syntyneet Luokka:Vuonna 1939 kuolleet